open-index/open-wikipedia-markdown huggingface dataset:
Max Schrems

**Maximilian Schrems** (tuntud nimega **Max Schrems**; sündinud oktoobris 1987 Salzburgis) on Austria jurist ja aktivist.

Ta on tuntust kogunud edukate kohtuasjadega USA suurte internetiettevõtete (põhiliselt Google'i ja Facebooki) vastu. 

2017. aastal asutas ta noyb.eu (European Center for Digital Rights). See mittetulundusühing sai loodud eesmärgiga survestada internetiettevõtteid arvestama kasutajate õigusega privaatsusele.

2017. aastal nimetas Forbes teda õigusvaldkonnas üheks kolmekümnest mõjukamast kuni 30-aastasest noorest Euroopas.

Schrems on seni välja andnud kaks raamatut:
* *Kämpf um deine Daten*, 2014. ISBN 978-3-99001-086-0
* *Private Videoüberwachung*, 2011. ISBN 978-3-902638-43-4

## Tunnustus
* 2015 – Theodor-Heussi medal
* 2016 – EFF Pioneer Award

## Viited

## Välislingid

* Glyn Moody: "Why did privacy expert Max Schrems immediately file GDPR complaints against Google and Facebook – and will he win?" Privacy News Online, 23. juuni 2018
Vanaungari kiri

**Vanaungari kiri** (ungari keeles *rovásírás*) on kirjasüsteem, mida kasutasid muistsed ungarlased (madjarid) ja koos nendega elanud turgi hõimud 8.–12. sajandini.
Hilisematel sajanditel kasutasid seda eelkõige seekäid, seetõttu kutsutakse seda kirja ka *székely rovásírás* või *székely-magyar rovásírás* (**seekäi-ungari kiri**). Lühemalt kutsutakse vanaungari kirja ka lihtsalt *rovás*.

## Ajalugu
Millal vanaungari kiri tekkis, pole ajaloolased ühel meelel. Arvatavasti kujunes see välja 7.–8. sajandil, kui madjari hõimud puutusid tõsisemalt kokku turgi rahvastega. Vanaungari kiri põhineb suures osas vanaturgi kirjal, mis oli tekkinud hinnanguliselt umbes 6. sajandil ja mida kasutasid nii hunnid kui ka köktürgid (kaugemalt on oletatud ka iraani ja aramea päritolu). Puuduvaid kirjamärke täiendati kas oma tähtedega (varased ugri märgid?) või kombineeriti olemasolevatega.

Ungarikeelne nimetus *rovás* tuleb soome-ugri päritolu sõnast *ró* /*róni* 'lõikama', 'sälkima'. Muud kirjutamisega seotud sõnad nagu *betű* 'kiri' ja *írni* 'kirjutama' on turgi päritolu, mis tõendab, et vanaungari kiri pärineb turgi hõimudelt.

Kui kuningas István rajas aastal 1000 Ungari kuningriigi, sai riigi asjaajamiskeeleks ladina keel ja sellega koos hakati kasutama ladina tähestikku. Rahva seas, eriti Transilvaanias, jäi vana kiri ikka veel kasutusse. Keskajast ja veel varasemast ajast on  säilinud vähe tekste, kuna enamasti kirjutati puidule või muule kiiresti lagunevale materjalile. Tekstid, mis on alles, on aga saanud tihti tugevaid kahjustusi, mistõttu on neid pea võimatu lugeda. 
Esimene teade vanaungari kirjast pärineb Simon Kézalt 13. sajandist. 15.–17. sajandini  kirjutati vanaungari kirjast kui *hunnide kirjast*.

Varauusajal muutus kiri pigem rahvakunsti osaks, nt kasutati seda ornamentikas (Etédi uniaadikiriku lae kaunistus). Vanaungari kiri omandas piirkonniti peremärkide staatuse.

## Tänapäeval

Muistse ungari kirja vastu hakati rohkem huvi tundma 19. sajandi teisel poolel, laiem huvi ja populaarsus tuli alles 20. sajandil. Kiri sai eriti populaarseks rahvuslaste ja uuspaganate seas ning on Ungari turanistliku liikumise poolt laialt kasutatud. Vanaungari kiri on tänapäeval üks paljudest ungarluse sümbolitest.

Kuna vanaungari kiri ei olnud terviklik (eri tähed ühe hääliku jaoks, piirkondlikud iseärasused jne), loodi ka standardtähestik (esimesel pildil). Avaldatud on palju vanaungari kirjas õpikuid, lühijutte, samuti palju mahukaid teoseid nagu näiteks Géza Gárdonyi "Egeri tähed" ja isegi Uus Testament.

## Kuidas lugeda
Vanaungari kirja loetakse ülevalt alla, paremalt vasakule.

## Vaata ka
* Ungari sümboolika
* Seekelid
* Transilvaania
* Ungari puust hauatähised

## Viited
Martti Himma

**Martti Himma** (sündinud 31. augustil 1986) on Eesti murdmaasuusataja.

## Välislingid
*Profiil fis-ski.com
162 eKr

**162. aasta eKr** oli 162. aasta enne meie ajaarvamist, Vana-Rooma ajaarvamise järgi *[[ab urbe condita]]* DXCII (592).

## Sündmused
*Vana-Rooma konsuliteks olid Publius Cornelius Scipio Nasica, Publius Cornelius Lentulus, Gaius Marcius Figulus ja Gnaeus Domitius Ahenobarbus.
*...

## Sündinud
*...

## Surnud
*Gnaeus Octavius, Rooma poliitik
Leonid Gozman

**Leonid Jakovlevitš Gozman** (vene keeles Леонид Яковлевич Гозман; sündinud 13. juulil 1950 Leningradis Vene NFSV-s) on Venemaa poliitik, ülevenemaalise ühiskondliku liikumise Paremjõudude Liit president.

Gozman on Venemaa Juudi Kongressi ühiskondliku nõukogu liige.

## Haridus ja töökäik
Gozman lõpetas 1976. aastal Lomonossovi-nimelise Moskva Riikliku Ülikooli (MRÜ) psühholoogiateaduskonna sotsiaalpsühholoogia erialal. 1983. aastal kaitses ta psühholoogiakandidaadi väitekirja emotsionaalsete suhete psühholoogiast. Ta on töötanud MRÜ-s õppejõuna (dotsendina) sotsiaalpsühholoogia kateedris ja hiljem poliitilise psühholoogia labori juhatajana. 1993. aasta jaanuarist juunini töötas ta psühholoogia ja Venemaa uuringute professorina USA Pennsylvania osariigis asuvas Dickinson College'is ning juulist septembrini teadurina Washingtonis Woodrow Wilson International Center for Scholarsis.

Ta oli aastatel 1996–1997 Venemaa Föderatsiooni presidendi administratsiooni juhi Anatoli Tšubaisi nõunik, 1997–1998 Venemaa Föderatsiooni valitsuse esimehe esimese asetäitja Anatoli Tšubaisi nõunik, 1999. aastast ettevõtte Venemaa Ühendatud Energiasüsteemid juhatuse esimehe Anatoli Tšubaisi nõunik ja aastatel 2000–2008 juhatuse liige. 2008. aasta oktoobrist on ta kompanii Rosnano juhatuse esimehe Anatoli Tšubaisi nõunik.

## Poliitika

1994. aastal astus Gozman Jegor Gaidari juhitud paremliberaalse partei Venemaa Demokraatlik Valik liikmeks. Valiti partei nõukogu liikmeks. 2001. aastal asutati mitme partei baasil (sealhulgas Venemaa Demokraatlik Valik) uus poliitiline partei Paremjõudude Liit. Gozman sai seal partei poliitnõukogu liikmeks. 2005. aastal valiti ta partei aseesimeheks (esimees Nikolai Belõhh). 26. septembril 2008 seoses Belõhhi parteist lahkumisega valiti Gozman partei esimeheks, kuid juba 2. oktoobril võttis partei poliitnõukogu vastu otsuse partei laiali saata.

2008. aasta novembris toimunud uue poliitilise partei Pravoje Delo asutamiskongressil valiti Gozman partei kaasesimeheks. 19. septembril 2011 lahkus ta Pravoje Delost, et koos mõttekaaslastega asutada kaks päeva hiljem ülevenemaaline ühiskondlik liikumine Paremjõudude Liit. Gozman valiti Paremjõudude Liidu presidendiks.

## Viited

## Välislingid

*Гозман Леонид Яковлевич. Биографическая справка. ria.ru
Rannajalgpalli Meistriliiga 2017

**Rannajalgpalli Meistriliiga 2017** (Sponsornimega **[[Optibet]] Rannajalgpalli Meistriliiga**) oli Eesti rannajalgpalli kõrgliiga Meistriliiga 2017. aasta hooaeg.

## Liigatabel

## Suurimad väravakütid

## Viited
Euro Winners Cup

**Euro Winners Cup** (inglise keeles *Euro Winners Cup*) on igal aastal peetav rannajalgpalli võistlus, kus osalevad Euroopa kõrgliigade meeskonnad; klubid, kes on võitnud oma riigi kõrgliiga/meistrivõistlused (mõnest riigist ka teine ja kolmas koht). 2018. aastal oli meeskondi 26 riigist.
Edictum perpetuum

**"Edictum perpetuum"** ehk **"Igavene edikt"** oli Vana-Rooma õiguse allikas. "Igavesse edikti" olid kokku kogutud eelnevate preetorite välja antud ja veel õigusena kehtivad ediktid.

## Koostamise põhjused
Enne "Igavese edikti" koostamist täiendasid ranget Vana-Rooma tsiviilõigust ehk *ius civile*'t linnapreetori (*[[praetor urbanus]]*) ja Rooma riigis elavate mittekodanike preetori (*[[praetor peregrinus]]*), aga ka muude magistraatide ediktid. Preetorid valiti aastaks ja ametisse astumisel andsid nad välja edikte. Neis oli kirja pandud preetori tegevuskava tema ametisoleku ajaks, samuti see, millistel juhtudel andis preetor kohtulikku kaitset. Preetori ediktid kehtisid ainult tema ametisoleku ajal, ent kuna iga preetor kinnitas ametisse astudes teatud osa enne teda välja antud ediktidest ja andis välja uusi, oli tegemist paindliku ja pidevalt edasi areneva õigusega ning edikte oli palju. Seetõttu pidi neid süstematiseerima.

## Koostamine
Sabiniaan Salvius Iulianusele andis keiser Hadrianus korralduse võtta kokku kõik eelnevad preetorite ediktid ning koostada edikti lõplik redaktsioon, mida nimetati *edictum perpetuum*. Seda koostades ühendas Iulianus mitu eri asja. Esiteks käsitles ta *ius honorarium*'it ehk preetorite loodud õigust koos *ius civile*'ga ühtse õigusena (*[[Seadus|ius]]*). Teiseks ühendas Iulianus ediktiredaktsiooni koostades kahe õigusteadusliku koolkonna põhimõtted. Nimelt võttis ta üle hilisest vabariigist (Serviuselt) pärineva õigusmõtlemise formaalsetes instituutides ning ühendas selle sabiniaanide loomuõiguslike põhimõtetega.

## Tähtsus
"Edictum perpetuumil" oli edaspidi kohustuslik jõud. Ühtlasi hakkas kaduma varem mainitud dualism kviriitliku ja preetoriõiguse vahel, sest lõpliku kuju saanud "Igavene edikt" ei võimaldanud enam preetori õigusloovat tegevust. "Igavese edikti" koostamise ajend oli ka keisri soov koondada seadusandlik võim vaid enda kätesse. "Edictum perpetuumi" algne tekst ei ole säilinud. Aga Digestides leiduvate Vana-Rooma juristide Gaiuse, Ulpianuse ja Pauluse fragmentide alusel on teada, et edikt koosnes põhiosast ja lisaosast. Edikt oli jagatud peatükkideks: *[[de iudiciis]]*, *[[de rebus creditis]]* jne). "Igavese edikti" teksti on püütud hilisematel sajanditel rekonstrueerida, kõige tuntuma katse on teinud saksa õigusteadlane Otto Lenel.

## Vaata ka
* Preetori ediktid

## Viited

## Kirjandus
* Otto Lenel, "Essai de reconstitution de l'Édit perpétuel". Paris: L. Larose, 1901–1903. 2 vols.
* Elmar Ilus, "Rooma eraõiguse alused", toimetanud Aime Kons, 2000.
Melrose (Minnesota)

**Melrose** on linn Ameerika Ühendriikides Minnesota osariigis Stearnsi maakonnas. 

2010. aasta seisuga elas seal 3598 inimest.

## Viited
Sun Valley (Honiara)

**Sun Valley **on Honiara eeslinn, Saalomoni saartel. Sun Valley asub Honiara keskuse ääres ja Honiara rahvusvahelise lennujaama kõrval.
Dragan Mektić

**Dragan Mektić** (sündinud 24. detsembril 1956 Prnjavoris) on serblasest Bosnia ja Hertsegoviina poliitik. Ta oli 31. märtsist 2015 kuni 23. detsembrini 2019 Bosnia ja Hertsegoviina julgeolekuminister.

Ta on lõpetanud Zagrebi ülikooli.
Texas (ansambel)

**Texas** on 1986. aastal Šotimaal Johnny McElhone ja Sharleen Spiteri poolt moodustatud britipopi bänd, kuhu kuuluvad veel Ally McErlaine, Eddie Campbell, Tony McGovern, Michael Bannister ja Ross McFarlane. Nende suurimateks hittideks on In Our Lifetime, Summer Son, In Demand, Say What You Want, Put Your Arms Around Me ja When We Are Together.
Debbie Harry

**Deborah Ann Harry** (sünninimega **Angela Trimble**; sündinud 1. juulil 1945 Miamis Floridas) on Ameerika Ühendriikide laulja, laulukirjutaja ja näitleja, kes on eelkõige tuntud solistina *[[new wave]]*i viljelevas ansamblis Blondie.

Blondiega liitus ta 1970. aastate keskel. Kõige suuremat edu saavutas ta ansambliga 1970. aastate lõpus ja 1980. aastate alguses. 1982. aastal läks Blondie laiali ja juba aasta varem oli Harry alustanud soolokarjääri, andes välja albumi "KooKoo". Kokku ilmus tal aastatel 1981–1993 neli sooloalbumit. 1997. aastal tuli Blondie uuesti kokku. Harry on Blondiega salvestanud veel mitu albumit ja tema seni viimane sooloalbum "Necessary Evil" ilmus 2007. aastal.

Tema esitatud laulud on stiililiselt kuulunud muuhulgas *[[new wave]]*'i, rokkmuusika, *[[punk rock]]*'i, disko- või popmuusika hulka. Harryt peetakse esimeseks, kelle esituses kõlanud räpisõnadega laul on jõudnud USA singlite edetabeli Billboard Hot 100 esikohale; selleks oli laul "Rapture" Blondie 1980. aasta albumilt "Autoamerican".

Lauljakarjääri kõrvalt on ta näidelnud mitmes filmis ja telesarjas.

Harry oli Blondie tegevusaja esimeses pooles suhtes Blondie kitarristi Chris Steiniga, kuid nad ei abiellunud. 1989. aastal lõpetasid nad suhte.

## Diskograafia
;Stuudioalbumid
* "KooKoo" (1981)
* "Rockbird" (1986)
* "Def, Dumb & Blonde" (1989)
* "Debravation" (1993)
* "Necessary Evil" (2007)

;Kogumikalbumid ja teised albumid
* "Once More into the Bleach" (1988, Debbie Harry and Blondie)
* "The Complete Picture: The Very Best of Deborah Harry and Blondie" (1991, Deborah Harry and Blondie)
* "Deborah Harry Collection" (1998)
* "Most of All: The Best of Deborah Harry" (1999)

## Viited

## Välislingid
*Deborah Harry (Blondie) – Biography documentary (2003)
MFK Vítkovice

**MFK Vítkovice** on jalgpalliklubi Ostrava linnas Tšehhis. Klubi tegutseb Vítkovice linnaosas.

Klubi asutati 1919. aastal **FC Vítkovice**´na (kuni 1924. aastani oli Vítkovice eraldi asula).

MFK Vítkovice kodustaadion on Městský staadion.

Ostravas tegutseb ka jalgpalliklubi FC Baník Ostrava, mis on MFK Vítkovicest tuntum.
Warwick

**Warwick** on Warwickshire'i krahvkonna halduskeskus Inglismaal Suurbritannias.

Linn asub Avoni jõe lähistel, 18 kilomeetrit Coventryst lõuna pool ning Leamington Spast ja Whitnashist läänes.

2011. aasta rahvaloendusel oli linna elanike arv 31 345 inimest.

## Viited
Rannajalgpalli Meistriliiga 2016

**Rannajalgpalli Meistriliiga 2016** (Sponsornimega **Unibet RannaLiiga 2016**) oli Eesti rannajalgpalli kõrgliiga Meistriliiga 2016. aasta hooaeg.

## Liigatabel

## Suurimad väravakütid

## Viited
Sonja Ferlov Mancoba

**Sonja Ferlov Mancoba** (1. november 1911 Kopenhaagen – 17. detsember 1984 Pariis) oli Taani avangardistlik skulptor.

Tema abikaasa oli Lõuna-Aafrika päritolu skulptor Ernest Mancoba.
John Stones

**John Stones** (sündinud 28. mail 1994) on Inglismaa jalgpallur, kes mängib kaitsjana Premier League'i klubis Manchester City ja Inglismaa jalgpallikoondises.

## Koondisekarjäär
Stones kuulus Inglismaa alla 20-aastaste koondisse 2013. aasta juunioride maailmameistrivõistlustel.

Debüüdi Inglismaa rahvuskoondises tegi ta 30. mail 2014 sõprusmängus Peruu vastu.

Stones valiti Inglismaa koondisse 2016. aasta Euroopa meistrivõistlusteks. Üheski mängus ta platsile ei pääsenud.

2018. aasta maailmameistrivõistluste teises alagrupimängus Panama vastu lõi ta esimese värava koondise särgis. Samas mängus lõi ta ka teise värava.

## Saavutused
;Manchester City
*Premier League: 2017–18, 2018–19
*FA Cup: 2018–19
*EFL Cup: 2017–18, 2018–19
*FA Community Shield: 2018

## Viited

## Välislingid

* Profiil Manchester City F.C. kodulehel
Kiviaq

***Kiviaq*** (ingliskeelse tuletisena ***kiviak***) on Gröönimaa inuittide traditsiooniline talvine rahvusroog. Seda valmistatakse tavaliselt väikealkidest, mida on kääritatud hülgenahas. 

## Valmistamine
Kuni pool tuhat lindu pakitakse hülgenahka ilma nokki, jalgu ja sulgi eemaldamata. Seejärel surutakse õhk niivõrd välja, kui võimalik. Nahk õmmeldakse kinni ning tihendatakse veel omakorda kärbseid peletava hülgerasvaga. Kupatus peidetakse kivihunnikusse ning kõige peale asetatakse suur raske kivi. See surub jätkuvalt õhku välja, välistades roiskumist. 

## Tarvitamine
Tavaliselt kolme kuuga fermenteerunud linnud puhastatakse sulgedest, kitkutakse, valmistatakse ning süüakse kestval arktilisel talvel, eriti sünnipäevadel ja pulmades ning jõulude tähistamiseks. *Kiviaq*i maitse meenutavat Gorgonzola juustu.

2011. aastal näidati televaatajaile *kiviaq*i valmistamist BBC sarjas "Human Planet".

### Oht tervisele ja elule
*Kiviaq*i söömine võib juhuti põhjustada botulismi ning olla seega üsna tihti inimese tervist kahjustav või isegi elule ohtlik. 2013. aasta augustis suri Siorapalukis mitu inimest selle söömise tagajärjel. Too toidupoolis oli valmistatud alkide asemel hahkadest, kes ei fermenteeru niivõrd hästi.

## Vaata ka
**[[Surströmming]]*
**[[Igunaq]]*
**[[Hákarl]]*

## Viited
NO

**NO** või **No** või **no** võib tähendada järgmist:
*NO on Norra maakood ISO 3166 järgi
*NO ehk lämmastikoksiid
*No on nobeeliumi tähis
*Nō ehk nooteater

## Vaata ka
* .no
Shivang Mehta

**Shivang Mehta** (sündinud 3 oktoobril 1981) on India loodusfotograaf ja ettevõtja. 

Ta on India metsikule loodusele spetsialiseerunud loodusfototurismifirma Nature Wanderers rajaja ja tegevdirektor, kus korraldab tuure Indias, Sri Lankas ja Aafrikas. Varem tegutses ta ajakirjanikuna (ajakirjas Business & Economy) ja suhtekorraldajana mitmes firmas, kuid vahetas need ametid rännumehe ja loodusfotograafi eluviisi vastu. Ta korraldab väliseminare metsikus looduses. Teeb koostööd Canon Indiaga.

Mehta on lõpetanud Delhi Ülikooli kaubandus- ja majanduskolledži Shri Ram College of Commerce.

2017. aastal ilmus tal raamat "A Decade with Tigers" ('Aastakümme tiigritega').

## Tunnustus
*2011 – Sanctuary Wildlife Photography Awards, äramärgitud töö (foto tsikaadilisest tirdiliste alamseltsist)

## Raamatud
*2017: Shivang Mehta. "A Decade with Tigers: Supremacy. Solitude. Stripes". Niyogi Books (360 lk) ISBN 978-9386906038 https://www.amazon.in/Decade-Tigers-Supremacy-Solitude-Stripes/dp/9386906031/ref=sr_1_1?ie=UTF8&qid=1509081637&sr=8-1&keywords=a+decade+with+tigers

## Viited

## Välislingid
*Koduleht
*Shivang Mehta Facebookis
*Loodusfototurismifirma Nature Wanderers koduleht. naturewanderers.com
Kutonen

**Kutonen** on Soomes tasuta näidatav telekanal, mis tegutseb alates septembrist 2012 ning pakub üldhuviprogrammi ja meelelahutust. Kanali tööd korraldab kontserni Warner Bros. Discovery EMEA osana kohalik ettevõte Discovery Networks Finland.

Kuni 2012. aastani oli telekanali nimi **The Voice TV**; kanal näitas peamiselt muusikavideoid, kuid see ei leidnud piisavat vaatajaskonda. Siis otsustati kanal ümber profileerida ja peamiseks sihtrühmaks valiti mehed. Otsuseni jõuti aga liiga, vaid 15 päeva hiljem sai The Voice TV-st Kutonen. Uus kanal näitab dokumentaalfilme, tõsielusarju ja filme. Varasema kanali programmist võeti üle vaid teatud The Voice'i muusikaplokid, sealhulgas pop- ja räppmuusikasaated.

Tütarkanalid: TV5. Frii.

Alates jaanuarist 2018 on Kutonen nähtav HD-kvaliteedis.
Yle X3M

**Yle X3M** on Rootsikeelne raadiojaam Soomes, mis edastab tavaliselt popmuusikat.      

Raadiokanal asutati 1997. aastal ja seda kuuleb kõikjal Soomes, näiteks Espoos sagedusel 98,9 MHz.  

Tütarkanalid: Yle Vega. Yle Radio Suomi. Yle Puhe. YleX. Yle Klassinen. Yle Mondo. Yle Radio 1.

## Välislingid
* Koduleht
Oliver ja Jennifer

**"Oliver ja Jennifer"** on Kalju Komissarovi lavastatud ja 1972. aastal Noorsooteatris esietendunud muusikal.

Näidend põhineb Erich Segali teosel "Armastuse lugu".

## Välislingid
* "Oliver ja Jennifer" Muusikali info Eesti Teatri- ja Muusikamuuseumi kodulehel
Mpophomeni

**Mpophomeni** on linn Lõuna-Aafrika Vabariigis KwaZulu-Natali provintsis.

Mpophomeni on asutatud 1968. aastal.

Lõuna-Aafrika Vabariigi 2011. aasta rahvaloenduse andmetel oli Mpophomeni elanikest mustanahalisi aafriklasi 99,55%, värvilisi 0,23%, India või Aasia päritolu inimesi 0,05%, valgeid 0,03% ja teisi 0,13%. Suulu keelt pidas emakeeleks 90,21% inimesi, inglise keelt 5,57%, koosa keelt 0,93% ja ndebele keelt 0,75%.

## Viited
Sabie

**Sabie** on linn Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas. Linn asub Sabie jõe ääres.

1895. aastal leiti piirkonnas kulda. Algas kullapalavik ja kujunes välja Sabie linn. Hilisemal ajal oli linnas oluliseks tegevusalaks metsatööstus.

Lõuna-Aafrika Vabariigi 2011. aasta rahvaloenduse andmetel oli Sabie elanikest mustanahalisi aafriklasi 60,77%, valgeid 30,08%, värvilisi 8,02%, India või Aasia päritolu inimesi 0,55% ja teisi 0,57%. Afrikaani keelt pidas emakeeleks 33,36% inimesi, svaasi keelt 23,95%, sotho keelt 14,49%, inglise keelt 10,39%, pedi keelt 6,08%, tsonga keelt 5,48% ja suulu keelt 3,40%.

## Viited
Burgersfort

**Burgersfort** on linn Lõuna-Aafrika Vabariigis Limpopo provintsis Sekhukhune ringkonnas.

Linn on saanud nime aastatel 1876–1877 ehitatud fordi järgi.

Lõuna-Aafrika Vabariigi 2011. aasta rahvaloenduse andmetel oli Burgersforti elanikest mustanahalisi aafriklasi 65,63%, valgeid 25,80%, India või Aasia päritolu inimesi 4,76%, värvilisi 3,19% ja teisi 0,63%. Pedi keelt pidas emakeeleks 31,34% inimesi, afrikaani keelt 27,93%, inglise keelt 16,83%, suulu keelt 3,82%, tsvana keelt 3.06%, tsonga keelt 3,03%, koosa keelt 1,98%, svaasi keelt 1,73%, sotho keelt 1,60%, venda keelt 1,10%, ndebele keelt 0,99%, viipekeelt 0,36% ja teisi keeli 6,25%.

## Galerii

Pilt:Burgersfort, Jihoafrická republika - panoramio (1).jpg
Pilt:Burgersfort, Jihoafrická republika - panoramio (2).jpg


## Viited
Komi Vabariigi hümn

**Komi Vabariigi hümn** (komi keeles Коми Республикаса кып, vene keeles Государственный гимн Республики Коми) on Komi Vabariigi ametlik hümn. Selle sõnad ja muusika on kirjutanud Viktor Savin. Komikeelsed sõnad mugandas Vladimir Timin, venekeelsed sõnad Aleksandra Šergina ja Aleksandr Suvorov. Muusika mugandas Mihhail Hertzmann. Muusika võeti kasutusele aastal 1994, sõnad aastal 2006.

## Sõnad
### Komi keeles

### Vene keeles

## Viited
Yin-jooga

**Yin jooga** on üks joogapraktikatest, mille eesmärk on õppida oma meele vaigistamise kaudu tundma oma keha, avaneda ja saavutada sisemine tasakaal.

## Viited

## Välislingid
*https://joogastuudio.ee/yin-jooga/
Põhiregister

**Põhiregister** oli Eesti andmekogu, mida peeti üldistes huvides ning riigi kõige olulisemate ülesannete täitmiseks.
See mõiste oli kindlaks määratud andmekogude seaduses, mis kehtis aastatel 1997–2007.

Seaduse järgi peeti põhiregistreid järgmiste oluliste objektide kohta:
* riigi rahvastik
* riigis registreeritud juriidilised isikud
* kinnisvara
* seaduses sätestatud vallasvara
* riigivara
* muud seadusega määratud olulised objektid

Põhiregistri vastutav töötleja oli ministeerium ning volitatud töötleja riigiasutus, riigile kuuluv äriühing või muu seadusega määratud isik või asutus.

## Põhiregistritena asutatud andmekogud
Põhiregistriteks olid järgmised andmekogud:
* riigivara register
* karistusregister
* elektrooniline Riigi Teataja
* kataster
* keskkonnaregister
* rahvastikuregister

Avaliku teabe seadus, mis reguleerib ka andmekogude asutamist, pidamist, muutmist ja lõpetamist, ei sisalda enam mõistet põhiregister, kuid mõnede andmekogude põhimäärused kasutavad seda mõistet veel ka rohkem kui kümme aastat pärast seda, kui andmekogude seadus (milles põhiregistri mõiste oli määratud) enam ei kehti. Sellised andmekogud on kataster, keskkonnaregister ja rahvastikuregister.

## Viited
Janis Sirelpuu

**Janis Sirelpuu** (sündinud 14. augustil 1977 Rakveres) on endine eesti võrkpallur ja praegune võrkpallitreener.

Ta lõpetas aastal 1995 Rakvere Gümnaasiumi.

Ta oli aastatel 2013–2022 TalTechi võrkpallimeeskonna peatreener; alates hooajast 2022/23 juhendab ta TalTechi võrkpallinaiskonda.

## Välislingid
* Biograafia ESBL-is
* Profiil TTÜ kodulehel
* Volleybox
Hero (telekanal)

**Hero** on Soome tasuta telekanal. See näitab peamiselt filme ja sarju.

Telekanal alustas tegevust 10. novembril 2014.

Selle omanik on Sanoma Media (endine Nelonen Media).

Tütarkanalid: Nelonen. Jim. Liv.
Fort Beaufort

**Fort Beaufort** (alates 2023. aasta märtsist **KwaMaqoma**) on linn Lõuna-Aafrika Vabariigis Ida-Kapimaa provintsis Amathole ringkonnas, Nkonkobe valla halduskeskus.

Misjonijaam asutati 1816. aastal ja asula rajati 1837. aastal. Linnaõigused sai Fort Beaufort 1883. aastal. Linn asub Kati ja Braki jõgede ühinemiskohas Keiskamma ja Great Fishi jõgede vahel. 

Lõuna-Aafrika Vabariigi 2011. aasta rahvaloenduse andmetel oli Fort Beauforti elanikest mustanahalisi aafriklasi 83,59%, värvilisi 12,93%, valgeid 2,63%, India või Aasia päritolu inimesi 0,37% ja teisi 0,47%. Koosa keelt pidas emakeeleks 76,89% inimestest, afrikaani keelt 15,43% ja inglise keelt 4,68%.

## Galerii

Pilt:MartelloTower-FortBeaufort-SouthAfrica.JPG
Pilt:NG kerk Fort Beaufort 2012.jpg


## Viited
Rainer Vassiljev

**Rainer Vassiljev** (sündinud 19. juulil 1983 Rakveres) on Eesti võrkpallitreener.

Ta on lõpetanud 2002. aastal Rakvere Gümnaasiumi. 2006. aastal lõpetas ta Tartu Ülikooli kehalise kasvatuse ja spordi erialal (kehakultuuriteaduskonnas) bakalaureuseõppes ning 2006. aastal terviseteaduste magistriõppes.

## Viited

## Välislingid
* Biograafia ESBL
* Rainer Vassiljev Volleybox
Riigi infosüsteemi kuuluv andmekogu

**Riigi infosüsteemi kuuluv andmekogu** on Eestis selline andmekogu, mis on liitunud X-teega ja on riigi infosüsteemi haldussüsteemis registreeritud (need kaks tingimust peavad olema täidetud samaaegselt) ning andmekogude pidamist kindlustavad süsteemid.

Andmekogude pidamist kindlustavad süsteemid on
* klassifikaatorite süsteem
* geodeetiline süsteem
* aadressiandmete süsteem
* infosüsteemide turvameetmete süsteem
* infosüsteemide andmevahetuskiht
* riigi infosüsteemi haldussüsteem

## Viited
Edenburg

**Edenburg** on linn Lõuna-Aafrika Vabariigis Free State'i provintsis Xhariepi ringkonnas Kopanongi vallas.

Asula on rajatud 1863. aastal, linnaõigused sai Edenburg 1891. aastal. Linna nime päritolu suhtes ei ole üksmeelt. On oletatud, et see võib tuleneda Piiblis mainitud Eedeni aiast, kuid tegemist võib ka olla Šotimaal asuva Edinburghi nime afrikaanikeelse vormiga.

Lõuna-Aafrika Vabariigi 2011. aasta rahvaloenduse andmetel oli Edenburgi elanikest mustanahalisi aafriklasi 75,8%, värvilisi 16,6%, valgeid 6,8%, India või Aasia päritolu inimesi 0,4% ja teisi 0,4%. Sotho keelt pidas emakeeleks 53,4% inimesi, afrikaani keelt 26,5%, koosa keelt 14,0%, tsvana keelt 2,0% ja teisi keeli 4,1%.

## Viited
Marko Turban

**Marko Turban** (sündinud 14. mail 1967 Rakveres) on Eesti endine kergejõustiklane, kõrgushüppaja.

Ta õppis aastatel 1974–1982 Rakvere 1. Keskkoolis, lõpetas aastal 1986 Tallinna Spordiinternaatkooli ja aastal 1992 peenmehaanika erialal Tallinna Tehnikaülikooli.

Tema nimel on Eesti rekord kõrgushüppes tulemusega 2.30 (5. juuni 1996 Rakvere).

Tema elukaaslane on Anu Kaljurand, nende tütar Lilian Turban on kõrgushüppaja.

## Viited

## Välislingid
*Biograafia ESBL-is
Tweespruit

**Tweespruit** on linn Lõuna-Aafrika Vabariigis Free State'i provintsis Thabo Mofutsanyana ringkonnas Mantsopa vallas.

Afrikaani keeles tähendab Tweespruit "kaks oja".

Lõuna-Aafrika Vabariigi 2011. aasta rahvaloenduse andmetel oli Tweespruiti elanikest mustanahalisi aafriklasi 90,5%, värvilisi 5,3%, valgeid 3,5%, India või Aasia päritolu inimesi 0,3% ja teisi 0,4%. Sotho keelt pidas emakeeleks 84,3% inimesi, afrikaani keelt 9,1%, inglise keelt 2,0%, viipekeelt 1,5% ja teisi keeli 3,1%.

## Galerii

Pilt:Tweespruit Grain Elevator.jpg
Pilt:Tweespruit Primary School.jpg


## Viited
Maik-Kalev Kotsar

**Maik-Kalev Kotsar** (sündinud 22. detsembril 1996 Tallinnas) on eesti elukutseline korvpallur, kes mängib 2024. aastast Jaapani profikorvpalli B1 League esimeses divisjoni klubis Yokohama B-Corsairs.

## Sportlastee algus
Kotsar lõpetas 2015. aastal Audentese Spordigümnaasiumi. Korvpallitreeninguid alustas Alar Varraku juhendamisel.

2016. aastal asus ta õppima Lõuna-Carolina ülikooli Darla Moore'i ärikoolis rahandust. Kotsar mängis aastatel 2016–2020 USA üliõpilasliigas NCAA, kus esindas meeskonda South Carolina Gamecocks. 2020. aastal, kui ta lõpetas ülikoolis õpingud, nimetati ta Lõuna-Carolina ülikooli aasta meessportlaseks.

2017. aastal jõudsid Kotsar ja Gamecocks NCAA finaalturniiril ehk märtsihullusel nelja parema sekka.

## Profikarjäär
2020. aasta augustis sõlmis Kotsar oma esimese profilepingu Saksamaa korvpalli Bundesligas mängiva Hamburg Towersiga.

Juulis 2022 sõlmis Kotsar lepingu Hispaania ACB liiga klubiga Club Deportivo Saski-Baskonia. Euroliiga debüüdi tegi ta Baskonia koosseisus 8. oktoobril 2022 Valencia Basketi vastu, kus tema tulemuseks oli 21 punkti, 9 lauapalli, 4 söötu, 1 blokeering, PIR(Performance Index Rating) näitaja 31 ning ta valiti vooru väärtuslikumaks mängijaks (MVP).

2024 aasta juunis asus Kotsar mängima Jaapani B1 League esimeses divisjoni klubis Yokohama B-Corsairs, kus üks tema treeneritest on endine Eesti koondise treener Jukka Toijala.

## Koondisekarjäär
Kotsar tegi Eesti koondise debüüdi 21. juunil 2018 Soome koondise vastu (kaotus 69:76), kui ta mängis 25 min., tõi 6 punkti, võttis 5 lauapalli ja andis ühe resultatiivse söödu. 21. veebruaril 2025 toimunud Euroopa meistrivõistluste valikmäng Põhja-Makedoonia (84:65) vastu oli Kotsari 27. mänguks Eesti koondises (24 min., 16 p., 9 lp., 3 rs., 2 vl.).

## Statistika
### Ülikoolis

### Euroliigas

## Isiklikku
Tema vanemad on Ruta ja Egon Kotsar. Kotsaril on vennad Tristen Mattias ja Derek ning õde Karolin Victoria.

Kotsari abiellus ameeriklanna Veronicaga augustis 2023 Iirimaal. 2024. aastal sündis neil poeg Kilian Francis Kotsar. Nende esimene ühine kodu asub Tallinnas.

## Viited

## Välislingid
*Maik-Kalev Kotsar basket.ee
* Maik-Kalev Kotsar: närvilisusega probleeme polnud, kodupubliku ees on pigem mugav tunne. Õhtuleht, 22. veebruar 2025.
Míkis Theodorákis

**Míkis Theodorákis** (kreeka keeles Μιχαήλ (Μίκης) Θεοδωράκης; 29. juulil 1925 Chíose saar Kreeka – 2. september 2021 Ateena) oli kreeka helilooja.

Ta on loonud hulga sümfoonilisi ja kammermuusika teoseid, kantaate, oratooriume ja hümne, ballette ja oopereid, muusikat filmide ja teatrilavastuste jaoks.

## Teoseid
* "To axion esti", 1959 
* "Mauthauseni triloogia"

## Filmimuusikat
* "Honeymoon" (Hisp. "Luna de miel", 1959, "The Lovers of Teruel", Prantsusmaa, U.S.A., 1962), 
* "Kreeklane Zorbas", 1964 
* "Z", 1969 
* "Serpico", 1973

Eriti suure populaarsuse sai kogu maailmas "Zorbase tants" ("Ο χορός του Ζορμπά") filmist "Kreeklane Zorbas", 1964, mis on tuntud ka kui "Syrtaki".

## Tuntumaid laule
* "Tis dikaiosinis ilie noite" ("Της δικαιοσυνης ηλιε νοητε", "Of the justification of justice", teosest "Το αxion estί" 1959)
* "Kaimós" ("Ο καημός", "Igatsus")
**See on Eestis kujunenud tema tuntuimaks levilauluks Heli Läätse ja Kalju Terasmaa poolt koos Emil Laansoo ansambliga esitatud, pealkirjaga „Tusk“.

* "Ena to chelidóni" ("Ένα το χελιδόνι", "Üks pääsuke", teosest "Το αxion estί" 1959)
* "Honeymoon song" ("Αν θυμηθείς τ' όνειρό μου", 1959)
* "I myrtia" ("H μυρτιά", 1960)
* "Sto perigiáli to kryfo" ("Στο περιγιάλι το κρυφο")
* "Stróse to stróma sou (gia dyo)" ("Στρώσε το στρώμα σου (για δυο)", "Tee oma voodi (kahe jaoks)")
* "Ásma asmáton" ("Άσμα ασμάτων", "Song of songs")

## Viited

## Välislingid
*Mikis Theodorakis (net)
*Isemeelne, vastuoksuslik ja väsimatu Kreeka sümbol Mikis Theodorakis. Sirp, 24. juuli 2015.
*Album. Kreeka helilooja Mikis Theodorakis ja tema oratooriumi skandaalne esmasalvestus (14.11.2017)
Reitz

**Reitz** on linn Lõuna-Aafrika Vabariigis Free State'i provintsis Thabo Mofutsanyana ringkonnas, Nketoana valla halduskeskus.

Asula on rajatud Stamkopi farmi territooriumile. Esialgu oli asula nimi **Singers Post**. Krunte hakati müüma 1884. aastal ja ametlikult asutati linn 1889. aastal. Linna esialgne nimi oli **Amsterdam**, hiljem muudeti see Oranje Vaba Riigi presidendi Francis William Reitzi auks Reitziks.

Lõuna-Aafrika Vabariigi 2011. aasta rahvaloenduse andmetel oli Reitzi elanikest mustanahalisi aafriklasi 90,0%, valgeid 9,1%, värvilisi 0,3%, India või Aasia päritolu inimesi 0,2% ja teisi 0,4%. Sotho keelt pidas emakeeleks 66,9% inimesi, suulu keelt 19,9%, afrikaani keelt 9,2%, viipekeelt 1,1% ja teisi keeli 3,0%.

## Viited
Paul Roux

**Paul Roux** on linn Lõuna-Aafrika Vabariigis Free State'i provintsis Thabo Mofutsanyana ringkonnas Dihlabengi vallas.

Linn on rajatud 1909. aastal ja on saanud nime linna asutaja vaimuliku Paul Hendrik Roux' järgi. Paul Roux'is on 1916. aastal sündinud Lõuna-Aafrika Vabariigi poliitik Pieter Willem Botha.

Lõuna-Aafrika Vabariigi 2011. aasta rahvaloenduse andmetel oli Paul Roux' elanikest mustanahalisi aafriklasi 91,6%, valgeid 5,9%, värvilisi 1,8%, India või Aasia päritolu inimesi 0,4% ja teisi 0,2%. Sotho keelt pidas emakeeleks 88,2%, afrikaani keelt 7,1%, viipekeelt 1,8%, inglise keelt 1,1% ja teisi keeli 1,8%.

## Viited
Petrus Steyn

**Petrus Steyn** on linn Lõuna-Aafrika Vabariigis Free State'i provintsis Thabo Mofutsanyana ringkonnas Nketoana vallas.

Petrus Steyn on asutatud 1912. aastal Petrus Paulus Steyni lese farmi Sterkfonteini territooriumile.

Lõuna-Aafrika Vabariigi 2011. aasta rahvaloenduse andmetel oli Petrus Steyni elanikest mustanahalisi aafriklasi 95,7%, valgeid 3,4%, India või Aasia päritolu inimesi 0,5%, värvilisi 0,3% ja teisi 0,1%. Sotho keelt pidas emakeeleks 83,2%, suulu keelt 7,4%, afrikaani keelt 4,6%, viipekeelt 2,0% ja teisi keeli 2,8%.

## Galerii

Pilt:Image of Elandskop hill in Petrus Steyn.jpg|Elandskopi mägi
Pilt:Picture of Petrus Steyn Train Station ruins.jpg|Raudteejaama varemed


## Viited
Utrecht (LAV)

**Utrecht** on linn Lõuna-Aafrika Vabariigis KwaZulu-Natali provintsis Amajuba ringkonnas.

Utrecht on asutatud 1853. aastal ja linnaõigused omandanud 1856. aastal. Linn on saanud nime Hollandis asuva Utrechti auks.

Lõuna-Aafrika Vabariigi 2011. aasta rahvaloenduse andmetel oli Utrechti elanikest mustanahalisi aafriklasi 71,29%, valgeid 20,49%, värvilisi 6,86%, India või Aasia päritolu inimesi 0,30% ja teisi 1,06%. Suulu keelt pidas emakeeleks 66,12% inimesi, afrikaani keelt 24,17%, inglise keelt 5,17% ja ndebele keelt 0,96%.

## Galerii

Pilt:Utrecht KwaZulu Natal.jpg
Pilt:Blood River Battlefields.jpg


## Viited
Objekt

**Objektiks** nimetatakse üldkeeles eset, isikut või nähtust, kellele või millele on tegevus suunatud. Sageli nimetatakse objektiks ka lihtsalt asja või nähtust, eriti objektiivselt olemasolevat asja.
Barkly East

**Barkly East** (afrikaani keeles **Barkly-Oos**) on linn Lõuna-Aafrika Vabariigis Ida-Kapimaa provintsis, Joe Gqabi ringkonna halduskeskus. Barkly East asub Draakonimägede lõunaosas, merepinnast keskmiselt 1790 meetri kõrgusel.

Barkly East on asutatud 1873. aastal.

Lõuna-Aafrika Vabariigi 2011. aasta rahvaloenduse andmetel oli Barkly Easti elanikest mustanahalisi aafriklasi 90,37%, värvilisi 6,17%, valgeid 2,93%, India või Aasia päritolu inimesi 0,20% ja teisi 0,32%. Koosa keelt pidas emakeeleks 74,56% inimesi, sotho keelt 11,72%, afrikaani keelt 8,59% ja inglise keelt 2,61%. Enamik elanikke räägib koosa ja afrikaani keelt, lisaks räägitakse inglise ja mõnevõrra sotho keelt. Piirkonna peamine majanduslik baas on lambakasvatus.

## Galerii

Pilt:AGS Barkly-Oos.jpg
Pilt:NG kerk Barkly-Oos 2012 3.jpg
Pilt:Old Mill Inn Barkly-Oos.jpg
Pilt:Old steel bridge - panoramio.jpg
Pilt:Ry huise Barkly-Oos.jpg
Pilt:Hop-huise Barkly-Oos.jpg


## Viited
Yle TV2

**Yle TV2** on Soome teine avalik-õiguslik telekanal, mille omanik ja haldaja on Yleisradio. Telekanal alustas tööd 7. märtsil 1965.

Telekanal edastab sporti, lastesaateid, filme ja sarju.

Kanali eelkäijateks olid **Tesvisio** (ka TES-TV) 1955–1965 Helsingis ja Tamperes ning **Tamvisio** 1957–1964 Tamperes.
Föderaalringkond

* **[[Liiduringkond]]** on administratiivne või haldusüksus.
* Venemaal on riik jagatud üheksaks **[[Föderaalringkond (Venemaa)|föderaalringkonnaks]]**, mis koondavad haldusüksusi (vabariike, oblasteid). Tegemist on keskvõimu esindava administratiivstruktuuriga.
Ventersdorp

**Ventersdorp** on linn Lõuna-Aafrika Vabariigis Loodeprovintsis Dr Kenneth Kaunda ringkonnas JB Marksi vallas.

Asula tekkis 1866. aastal rajatud kiriku ümber ja sai nime kohaliku maaomaniku Johannes Venteri järgi, kelle farmi maadele asula ehitati. Linnaõigused sai Ventersdorp 1887. aastal.

Lõuna-Aafrika Vabariigi 2011. aasta rahvaloenduse andmetel oli Ventersdorpi elanikest mustanahalisi aafriklasi 51,43%, valgeid 40,25%, värvilisi 5,54%, India või Aasia päritolu inimesi 2,28% ja teisi 0,52%. Afrikaani keelt pidas emakeeleks 46,56% inimesi, tsvana keelt 40,54%, inglise keelt 4,29%, koosa keelt 2,83%, sotho keelt 1,49% ja suulu keelt 1,15%.

## Galerii

Pilt:Melkstok Deli, Ventersdorp, North West, South Africa (19908005524).jpg
Pilt:Ventersdorp, North West, South Africa (19910035603).jpg
Pilt:Ventersdorp, North West, South Africa (20521236862).jpg
Pilt:Ventersdorp, North West, South Africa (20539741091).jpg


## Viited
Potchefstroom

**Potchefstroom** on linn Lõuna-Aafrika Vabariigis Loodeprovintsis Dr Kenneth Kaunda ringkonnas. Linn asub Mooi jõe kaldal.

Loodeprovintsi üks vanemaid linnu Potchefstroom on asutatud 1838. aastal rühma voortrekkerite poolt, kelle juht oli Andries Hendrik Potgieter.

Potchefstroomis asub Loodeülikooli Potchefstroomi kampus ja veel mitu kõrgkooli.

Lõuna-Aafrika Vabariigi 2011. aasta rahvaloenduse andmetel oli Potchefstroomi elanikest mustanahalisi aafriklasi 70,7%, valgeid 20,7%, värvilisi 7,1%, India või Aasia päritolu inimesi 1,0% ja teisi 0,4%. Tsvana keelt pidas emakeeleks 41,1% inimesi, afrikaani keelt 27,9%, sotho keelt 10,9%, koosa keelt 9,5% ja teisi keeli 10,6%.

## Galerii

Pilt:Building Potchefstroom University.jpg|Loodeülikooli Potchefstroomi kampuse hoone
Pilt:Old Post Office, Greyling Street, Potchefstroom-001.jpg|Vana postkontori hoone
Pilt:Dutch Reformed Church Potchefstroom-004.jpg|Reformeeritud kirik


## Viited
Bethelsdorp

**Bethelsdorp** on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas. Linn asub Port Elizabethist ligi 20 km loodes.

Bethelsdorp on asutatud 1803. aastal misjonijaamana.

Lõuna-Aafrika Vabariigi 2011. aasta rahvaloenduse andmetel oli Bethelsdorpi elanikest värvilisi 64,38%, mustanahalisi aafriklasi 34,05%, India või Aasia päritolu inimesi 0,56%, valgeid 0,18% ja teisi 0,82%. Afrikaani keelt pidas emakeeleks 57,77% inimesi, koosa keelt 28,74% ja inglise keelt 11,18%.

## Galerii

Pilt:Van der Kemp Memorial Church, Bethelsdorp, Port Elizabeth District.JPG
Pilt:Alms houses, Bethelsdorp, Port Elizabeth District.JPG
Pilt:David Livingstone Cottage, Bethelsdorp, Port Elizabeth District.JPG


## Viited
Juhan Kalam

**Juhan Kalam** (10. mai 1937 – 25. juuni 2002) oli eesti geneetik.

## Teoseid
*Kalam, Juhan 1970. *Rassid ja rassism: abiks lektorile.* Tallinn: Eesti NSV Ühing "Teadus". 14 lk.
*Kalam, Juhan 1974. *Geneetika*. Tallinn: Valgus. 172 lk.
*Kalam, Juhan 1976. *Miks mul on sinised silmad? Ja veel kümme küsimust.* Tallinn: Valgus. 96 lk.
*Kalam, Juhan 1998. *Eesti Kiirguskeskus.* Tallinn: Eesti Kiirguskeskus. 21 lk.

## Viited
MTV Ava

**MTV Ava** on Soome tasuta telekanal, mis alustas tööd 2008. aastal. Näitab sarju, saateid ja filme.

Kanali omanik on Telia.

Sõsarkanalid on MTV3 ja MTV Sub.
Mahikeng

**Mahikeng** (kuni 2012. aastani **Mafikeng**; kuni 1980. aastani **Mafeking**) on linn Lõuna-Aafrika Vabariigis, Loodeprovintsi, Ngaka Modiri Molema ringkonna ja Mahikengi valla halduskeskus.

Mahikeng on asutatud 1881. aastal.

Teise buuri sõja ajal piirasid buuride väed 14. oktoobrist 1899 kuni 16. maini 1900 Briti vägede valduses olevat Mafekingi, kuid ei suutnud seda vallutada.

1980–1994 kuulus Mahikeng Bophuthatswana bantustani koosseisu.

Lõuna-Aafrika Vabariigi 2011. aasta rahvaloenduse andmetel oli Mahikengi elanikest mustanahalisi aafriklasi 74,55%, valgeid 9,87%, värvilisi 7,49%, India või Aasia päritolu inimesi 7,26% ja teisi 0,84%. Tsvana keelt pidas emakeeleks 53,30%, inglise keelt 18,61%, afrikaani keelt 14,07%, sotho keelt 2,97%, koosa keelt 2,13% ja suulu keelt 1,57%.

## Galerii

Pilt:Mafikeng, North West, South Africa (19910166254).jpg
Pilt:Mafikeng, North West, South Africa (20343201878).jpg
Pilt:Mafikeng, North West, South Africa (20506201486).jpg
Pilt:Mafikeng, North West, South Africa (20506154516).jpg


## Viited
Margaret Markvardt

**Margaret Markvardt** (sündinud 1. aprillil 2000 Tallinnas) on Eesti sportlane, ujuja. 

Ta on kuulunud aastast 2015 Eesti koondisse ja parandanud 12 korral Eesti rekordit ujumises, neist 9 teateujumises. 

Tema isa on endine kahevõistleja Ago Markvardt.

## Välislingid
* Biograafia ESBL-is
Margareth Olde

**Margareth Olde** (sündinud 15. novembril 2000 Tallinnas) on eesti maletaja, naiste rahvusvaheline meister (2021). 

Ta on lõpetanud 2020. aastal Tallinna Reaalkooli. 

Olde on olnud Eesti meistrivõistlustel mitmel korral esikolmikus, tulnud 2015. ja 2018. aastal Eesti meistriks (2018. aastal sai 2. koha tema õde Grete Olde). 2021. aastal osales ta 176 osavõtjaga Riia Tehnikaülikooli A-maleturniiril, kus saavutas naistest parima tulemuse.

Tema ema Margit Brokko ja isa Hendrik Olde on samuti maletajad.

## Viited

## Välislingid
* Andmed FIDE andmebaasis
Metro Helsinki

**Metro Helsinki** oli soomekeelne raadiojaam, mis levis Helsingis sagedusel 95,2 MHz ja Hyvinkääs 91,6 MHz ning kuulus Sanoma Mediale. Asutati 2005. aastal.

Jaam mängis nii vanemaid kui ka uuemaid hitte.

15. septembril 2017 lõpetas jaam tegevuse, selle asemel on nüüd HitMix.
Edenvale

**Edenvale** on linn Lõuna-Aafrika Vabariigis Gautengi provintsis Ekurhuleni linnaringkonnas.

Asula on rajatud 1903. aastal seoses kullakaevandamise algusega piirkonnas ja kandis esmalt Rietfonteini nime. Linnaõigused sai Edenvale 1943. aastal.

Alates 2000. aasta detsembrist ei ole Edenvale iseseisev omavalitsusüksus, vaid kuulub Ekurhuleni linnaringkonna koosseisu.

Lõuna-Aafrika Vabariigi 2011. aasta rahvaloenduse andmetel oli Edenvale elanikest valgeid 66,08%, mustanahalisi aafriklasi 20,50%, India või Aasia päritolu inimesi 8,68%, värvilisi 2,85% ja teisi 1,89%. Inglise keelt pidas emakeeleks 72,16% inimesi, afrikaani keelt 11,64%, suulu keelt 3,99%, pedi keelt 1,98%, koosa keelt 1,59%, sotho keelt 1,37% ja tsvana keelt 1,03%.

## Viited
Robert Mueller

**Robert Swan Mueller III** (; 7. august 1944 – 20. märts 2026) oli Ameerika Ühendriikide jurist, kes töötas aastatel 2001–2013 kuuenda Föderaalse Juurdlusbüroo peadirektorina. Ta oli poliitilistelt vaadetelt konservatiivne vabariiklane ja määrati ametisse president George W. Bushi dekreediga; president Barack Obama pikendas tema algset kümneaastast ametiaega veel kahe aasta võrra, tehes temast J. Edgar Hooveri järel pikkuselt teise ametiajaga FBI peadirektori. 

Princetoni Ülikooli vilistlasena võitles Mueller merejalaväe ohvitserina Vietnami sõjas, teenides kangelaslikkuse eest välja Purpursüdame ja Pronkstähe koos Combat "V" aumärgiga. Pärast University of Virginia School of Lawi lõpetamist 1973. aastal, töötas ta kolm aastas San Franscisos Pillsbury, Madison & Sutro õigusbüroos kuni määrati sama linna abiföderaalprokuröriks (AUSA). Enne määramist FBI peadirektoriks, teenis Mueller Ameerika Ühendriikide föderaalprokurörina, Ameerika Ühendriikide kriminaaldivisjoni abijustiitsministrina asejustiitsministri kohusetäitjana.

2017. aasta mais määras asejustiitsminister Rod Rosensteini Muelleri eriprokurörina juhtima käimasolevat juurdlust Venemaa sekkumise Ameerika Ühendriikide 2016. aasta presidendivalimistesse ja sellega seotud teemade suhtes, uurides seehulgas võimalikke sidemeid Donald Trumpi 2016. aasta presidendikampaania ning Venemaa valitsuse vahel. Mueller esitas oma lõpliku raporti justiitsminister William Barrile 22. märtsil 2019. Justiitsministeerium avaldas raporti 18. aprillil, 29. mail astus Mueller ametist tagasi ja eriprokuröri ametkond suleti.

## Sõjaväelised autasud
Muellerile on antud järgmised sõjalised autasud:





## Viited

## Välislingid
* 
* Sissekanne Encyclopædia Britannicas (inglise keeles)
August Eller

**August Eller** (1907 Viljandi Liivimaa kubermang – 1990 Haapsalu Eesti NSV) oli Eesti maletaja. Elleri otsustav läbimurre Vabariigi absoluutsesse maletippu võttis siiski aega, kuid tuleb mainida, et suurmeister Paul Keres märkis juba 1930. aastatel Elleri kohta, et see mees võib males kaugele jõuda. 1944. aasta Eesti meistrivõistlustel jagas ta esikohta Johannes Türniga.

## Viited
Teleoperaator

**Teleoperaator** on täis-  või poolprofessionaalse video- või filmikaamera abil telesaate jaoks video- või filmimaterjali filmija.
Estonian Nature Tours

**Estonian Nature Tours** ('Eesti loodusretked') on Eesti loodusturismifirma keskusega Lihulas. Firma juriidiline nimi on Estonian Nature Tours OÜ.

Ettevõte on spetsialiseerunud linnu- ja loodusreisidele, reise korraldatakse kõikjal Eestis. Mitmepäevased linnu- ja loodusreisid sisaldavad transporti, majutust, toitlustust ja kutselise linnugiidi teenust.

Ettevõte osutab teenust veebruarist oktoobri lõpuni.

Linnu- ja loodusgiididena tegutsevad Kaarel Võhandu, Peeter Vissak, Uku Paal, Margus Ellermaa, Uudo Timm ja Margus Pensa.

## Välislingid
*Koduleht
*Estonian Nature Tours Facebookis
Bela-Bela

**Bela-Bela** (kuni 2002. aastani inglise keeles **Warmbaths**, afrikaani keeles **Warmbad**) on linn Lõuna-Aafrika Vabariigis Limpopo provintsis Waterbergi ringkonnas, Bela-Bela valla halduskeskus.

Bela-Belas asuvad soojad mineraalveeallikad.

Asula on rajatud 1873. aastal. Omavalitsusliku staatuse sai 1950. aastal ja täielikud linnaõigused 1960. aastal.

Lõuna-Aafrika Vabariigi 2011. aasta rahvaloenduse andmetel oli Bela-Bela elanikest mustanahalisi aafriklasi 89,11%, valgeid 8,20%, värvilisi 1,68%, India või Aasia päritolu inimesi 0,71% ja teisi 0,29%. Pedi keelt pidas emakeeleks 43,02% inimesi, tsvana keelt 18,10%, tsonga keelt 12,37%, afrikaani keelt 9,37%, sotho keelt 5,65%, inglise keelt 3,93%, ndebele keelt 1,55%, suulu keelt 1,44% ja venda keelt 1,28%.

## Viited
Midrand

**Midrand** on linn Lõuna-Aafrika Vabariigis Gautengi provintsis Johannesburgi linnaringkonnas.

Midrand sai linnaõigused 1981. aastal. 2000. aasta detsembrist alates kuulub Midrand Johannesburgi linnaringkonna koosseisu ja ole enam iseseisev omavalitsus.

Midrandis asub Pan-Aafrika Parlament.

Lõuna-Aafrika Vabariigi 2011. aasta rahvaloenduse andmetel oli Midrandi elanikest mustanahalisi aafriklasi 54,47%, valgeid 24,22%, India või Aasia päritolu inimesi 16,97%, värvilisi 3,29% ja teisi 1,04%. Inglise keelt pidas emakeeleks 50,08% inimesi, suulu keelt 10,20%, afrikaani keelt 6,88%, koosa keelt 5,41%, tsvana keelt 5,40%, pedi keelt 4,73%, sotho keelt 4,66%, tsonga keelt 2,19%, venda keelt 1,98% ja ndebele keelt 1,82%.

## Galerii

Pilt:Gautrain-rail reserve-Midrand-001.jpg
Pilt:N1roadsouthboundatmidrand.jpg
Pilt:Gautrain-Midrand station-001.jpg


## Viited
Rawsonville

**Rawsonville** on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas.

Rawsonville on rajatud 1859. aastal.

Lõuna-Aafrika Vabariigi 2011. aasta rahvaloenduse andmetel oli Rawsonville'i elanikest värvilisi 66,76%, valgeid 23,91%, mustanahalisi aafriklasi 8,49%, India või Aasia päritolu inimesi 0.16% ja teisi 0,65%. Afrikaani keelt pidas emakeeleks 95,19% inimesi, koosa keelt 1,69% ja inglise keelt 1,54%.

## Galerii

Pilt:RawsonvilleWC.jpg
Pilt:NG kerk Goudini.JPG


## Viited
Helmiradio

**Helmiradio** on soomekeelne raadiojaam.

Raadiojaam alustas tööd 2016. aasta mais ning on kuuldav eri sagedustel kogu Soomes, näiteks Helsingis sagedusel 88,6 MHz. 

Raadiojaama omanik on Sanoma Media.

Saatepäevad on üles ehitatud suurte päevaosaplokkidena. Jututeemade hulka kuuluvad nii uudised kui ka kõik muu, mis puudutab soomlaste igapäevast eluolu. Muusikapalade seas esitatakse sageli 1980. ja 1990. aastate hitte.

Saated on veebis järelkuulatavad.

## Välislingid
* Helmiradio koduleht